《寄高菊磵谢惠诗集》
宋代·裘万顷

高名如斗夜垂天，无地追思每自怜。
正欲为君寻五老，乃蒙因我到双泉。
新诗妙绝閒方就，稚子携归喜欲颠。
此去湖边不多远，秋风当觅钓鱼船。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。